
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                              Ciglenica
	
KLASA: 024-08/22-003/1894
URBROJ: 251-13-11-16-22-3
Zagreb, 26. rujan 2022.
			
Z A P I S N I K

s  16. sjednice Vijeća Mjesnog odbora Ciglenica, održane 26. rujna  2022. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Goran Štefek, Siniša Bijelić, Milka Škripek i Hrvoje Skejić

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća Mjesnog odbora  ima primjedbu na zapisnik s 15. sjednice, te traži ispravak istog. Dodavanje obrazloženja pod Ad.1 i Ad.3, te takav zapisnik s 15. Sjednice stavlja na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 15. sjednice.

Predsjednica traži dopunu dnevnog reda točkama: Prijedlog zaključka za prostor za rad Vijeća na području Mjesnog odbora Ciglenica i Prijedlog zaključka za gradski prostor na adresi Zlatarska ulica 7, te takav dnevni red stavlja na glasanje:

DNEVNI RED

1. Prijedlog zaključka  za prostor za rad Vijeća na području Mjesnog odbora Ciglenica
2. Prijedlog zaključka za gradski prostor na adresi Zlatarska ulica 7
3. Prijedlog zaključka za provjeru pravnog statusa vlasništva u Zagorskoj ulici k.č. 464/2 k.o. Trešnjevka
4. Prijedlog zaključka o postavljanju dodatnih koševa za miješani komunalni otpad i pseći izmet na području Mjesnog odbora Ciglenica
5. Prijedlog zaključka o provjeri statusa svih zaključaka u svezi prometne problematike donesenih u ovom mandatu
6. Pitanja, prijedlozi i obavijesti

Koji je prihvaćen JEDNOGLASNO


Ad. 1. Prijedlog zaključka za prostor za rad Vijeća na području Mjesnog odbora Ciglenica

Predsjednica izvješćuje o materijalima. Grad Zagreb sklopio je Ugovor o zakupu poslovnog prostora s zakupodavcem DOMAK d.o.o. na lokaciji Selska cesta 44. Predmetni  ugovor je sklopljen na određeno vrijeme od dvije godine i važi od 1. prosinca 2020. do 30. studenog 2022. godine. Stoga Vijeće  predlaže produženje zakupa poslovnog prostora za rad Mjesnog odbora Ciglenica na godinu dana sa istim zakupodavcem uz uvjet da zakupodavac postavi radijator u dvorani prije početka sezone grijanja i moli da se Vijeću dostavi ugovor na uvid prije potpisivanja istog do slijedeće sjednice Vijeća 24. listopada 2022., te time stavlja van snage Zaključak sa 13. sjednice Vijeća, Klasa: 024-08/22-003/1221 Urbroj: 251-13-11-16-22-4 od 13. lipnja 2022. i  Zaključak sa 15. sjednice Vijeća, Klasa: 024-08/22-003/1657 Urbroj: 251-13-11-16-22 od 29. kolovoza 2022. 
Predsjednica otvara raspravu.
Članica Vijeća Marina Milić Babić obrazlaže zašto je protiv ovog prijedloga i iznosi slijedeće prijedloge: 
Predlaže da se rad Mjesnog odbora Ciglenica premjesti u susjedni Mjesni odbor Pongračevo, i na taj način mjesečno uštedi iznos od 5.715,14 kn =  godišnje 68.580,00 kn (troškovi su i veći kad se uključe troškovi režija!). Navodi kako se taj iznos od 68.580,00 kn može usmjeriti na potrebe u obrazovanju ili u druga važna područja za kvalitetu života stanovnika. Informira članove vijeća da je provjerila ima li  mjesta u Mjesnom odboru Pongračevo i dobila informaciju da ima i da će rado podijeliti prostor sa Mjesnim odborom Ciglenica. Također i iz Mjesnog odbora „Dr. Ante Starčević“  su ponudili svoj prostor. Ostali članovi vijeća ne prihvaćaju prijedloge članice Vijeća Marine Milić Babić.
Nadalje, članica Vijeća Marina Milić Babić predlaže da se raspiše natječaj/javni poziv za novi prostor za rad Mjesnog odbora Ciglenica, obzirom da je trenutni ugovor na snazi dulje vrijeme i nejasno je pod kojim kriterijima je odabran najmodavac u prošlosti kad je ugovor sklopljen. Članovi su odbili i ovaj prijedlog, iako su ga na prijedlog članice Vijeća Marine Milić Babić, bili prihvatili na 13. sjednici Vijeća u lipnju 2022. i ponovno u kolovozu na 15. sjednici Vijeća.
Na 16. sjednici Vijeća predsjednica Maja Šćukanec informira sve članove vijeća da je pomoćnik pročelnice Dalibor Drakula savjetovao kako postoji opcija da se nitko neće javiti na javni poziv za novi prostor jer na području Mjesnog odbora Ciglenica ne postoji adekvatan prostor za rad Vijeća ni u gradskom, ni privatnom vlasništvu, te iskazuje strah da će Mjesni odbor Ciglenica ostati bez prostora, pa se to navodi kao adekvatan razlog za odustanak od javnog transparentnog poziva za novi prostor. 
Članica Vijeća Marina Milić Babić objašnjava kako strah da ćemo ostati bez prostora nije osnovan, i objašnjava da je prostor raspoloživi besplatno u susjednim mjesnim odborima, ali i da postoji opcija da će se na javni poziv za novi prostor javiti i drugi zainteresirani subjekti. 
Predsjednica zatvara raspravu.
Vijeće Mjesnog odbora Ciglenica sa 6 glasova ZA i 1 PROTIV donosi 

Z A K LJ U Č A K
(u privitku)

Ad 2. Prijedlog zaključka za gradski prostor na adresi Zlatarska ulica 7

Predsjednica izvješćuje o materijalima. Vijeće Mjesnog odbora Ciglenica moli gradski ured  za mjesnu samoupravu, civilnu zaštitu i sigurnost na adresi Ulica grada Vukovara 56a/1 za očitovanje o mogućnosti korištenja prostora na adresi Zlatarska ulica 7 u vlasništvu Grada Zagreba za potrebe rada Vijeća Mjesnog odbora Ciglenica. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad. 3. Prijedlog zaključka za provjeru statusa vlasništva u Zagorskoj ulici k.č. 464/2 k.o. Trešnjevka

Predsjednica izvješćuje o materijalima. Vijeće Mjesnog odbora Ciglenica traži provjeru statusa vlasništva u Zagorskoj ulici k.č. 464/2 k.o. Trešnjevka.  U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad. 4. Prijedlog zaključka o postavljanju dodatnih koševa za miješani komunalni otpad i pseći izmet na području Mjesnog odbora Ciglenica

Predsjednica izvješćuje o materijalima. Kako 01. listopada 2022. godine stupa na snagu  novi pravilnik o prikupljanju mješanog komunalnog otpada,te kako će tim pravilnikom svi kontejneri i kante biti pod ključem u posebnim tipiziranim boksevima, a naselje Ciglenica nema dovoljno koševa za miješani komunalni otpad i pseći otpad, stoga Vijeće Mjesnog odbora Ciglenica traži postavljanje dodatnih koševa za miješani otpad i pseći izmet na slijedećim pozicijama:

· na autobusnom stajalištu ZET linija 118 na Zagorskoj ulici ispred k.br.22, 1 koš za pseći izmet
· sjeverna strana nebodera na Selskoj cesti 34, 1 koš za pseći izmet
· na potezu  šetnice od Zagorske ulice do Krapinske ulice, 1 koš za pseći izmet
· na raskrižju Zlatarske ulice sa Sutinskom ulicom na nogostupu, 1 koš za pseći izmet 
· na Zagorskoj ulici autobusno stajalište Desinička ZET linija 118, 1 koš za pseći izmet
· na autobusnom stajalištu ZET  linija 109 na Selskoj cesti nasuprot k.br. 44, 1 koš za pseći izmet
· na raskrižju Stubičke ulice sa Klanječkom ulicom, 1 koš za pseći izmet i 1 koš za miješani otpad
· na mostiću na potoku Črnomerec u Klanječkoj ulici, 1 koš za pseći izmet 
· na nogostupu kod ulaza u pješački pothodnik na Selskoj cesti, 1 koš za miješani otpad i 1 koš za pseći izmet


U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad. 5. Prijedlog zaključka o provjeri svih zaključaka u svezi prometne problematike donesenih u ovom mandatu

Predsjednica izvješćuje o materijalima. Vijeće Mjesnog odbora Ciglenica traži provjeru statusa svih  zaključaka u svezi prometne problematike donesenih u ovom mandatu. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 
 
Z A K LJ U Č A K
(u privitku)

Ad. 6. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove vijeća o pristiglim upitima i prijedlozima građana. Vijeće je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, parkiranju u naselju, te dogovorilo datum održavanja slijedeće sjednice.
Sjednica je završila u 19: 50 sati.

